Nova kriza u EU
EU preduzima zakonske mere protiv Mađarske u vezi sa novim zakonima usvojenim u Budimšešti, što preti da ugrozi ekonomiju te zemlje
Evropski komesari raspravljaju o još jednoj krizi koja stvara pukotine u Evropskoj uniji. Posle jučerašnjeg sastanka, predsednik Evropske komisije Žoze Manuel Barozo je izjavio da je vreme da se preduzmu mere protiv zakona usvojenih u Mađarskoj, koji su po svemu sudeći protivni zakonodavstvu Evropske unije. Procenjuje se da se prošle subote u mađarskoj prestonici okupilo oko dve hiljade ljudi koji su tražili istupanje iz Evropske unije. Canad Segedi, član Evropskog parlamenta, okomio se na predsednika Evropske komisije. „ Ankete pokazuju da raste podrška za mađarsku ekstremnu desnicu, upravo dok se zemlja bori da ne ode pod stečaj. Razgovori Mađarske i njenih kreditora, Evropske unije i Međunarodnog monetarnog fonda, prošle godine su propali. Nil Šering je ekspert iz analitičke grupacije „Kapital ekonomiks“. „ Mađarska nije deo eurozone. Njena valuta, forinta, naglo je izgubila vrednost. S obzirom da i državne obveznice gube vrednost, mađarski premijer Viktor Orban je bio primoran da se preko volje okrene kreditorima i zatraži finansijsku pomoć. Samohrana majka Dijana Marojević je 2007. uzela kredit u švajcarskim francima za kupovinu stana. Otada, njene rate su se višestruko povećale, s obzirom da je mađarska valuta oslabila. Vlada je bila primorana da pritekne u pomoć stotinama hiljada Mađara da se održe u sličnim situacijama. Ipak, analitičari kažu da mađarske nevolje nisu prošle i da je opasnost od stečaja i širenja epidemije na ostale istočnoevropske ekonomije i dalje realna.